། །
ཀརྨ་རིན་ཆེན་དར་རྒྱས།
གསང་ཆེན་བསྟན་པའི་ཉི་མ་གཏེར་ཆེན་རྗེའི། །ཞབས་ཟུང་རྩིབས་སྟོང་འཁོར་ལོ་ཤིང་
རྟའི་ཁྲིར། །བསྟི་བའི་འོད་རིས་མཐོང་ཚེ་སྐྱེ་དགུའི་ཚོགས། །ལག་པའི་ཀུ་མུད་གཞོན་ནུ་སྙིང་གར་
ཟུམ། །ཟུར་གྱིས་ཕྲ་མོར་ཐོས་དང་བསམ་པའི་གནས་འདིར་རྟོགས་མིན་ཞེས། །བློ་ཆུང་ཡུལ་ལ་
འཇུག་པར་མ་ནུས་ནས། །རྒྱལ་བས་མཁའ་ལ་སྤྱན་གྱི་ལྟ་སྟངས་ཀྱིས། །གཟིགས་པའི་ཚུལ་གྱིས་
བརྡ་ཡིས་སྟོན་པར་མཛད། །ཡོན་ཏན་ལྷན་ཅིག་བརྗོད་པར། །པད་འབྱུང་བླ་མའི་ཐུགས་རྗེའི་བྱིན་
རླབས་དང༌། །ལྷན་ཅིག་ཁོ་བོའི་མོས་གུས་གདུང་ཤུགས་འཕེལ། །གང་དེའི་ལུང་རྟོགས་དར་ཚེ་སྣོད་
མིན་དང༌། །སྙིགས་དུས་ལས་ཐབས་མཐོང་བའི་འཇིགས་སེམས་དང༌། །དྲིན་ཆེན་བླ་མ་དྲན་པའི་
གདུང་ཤུགས་ཏེ། །འདི་གསུམ་ལྔ་བདོའི་དུས་འདིར་ལྷན་ཅིག་འཕེལ། །རྗེ་བཙུན་བླ་མ་མཁྱེན་པའི་
གཏེར་ལ་ཕྱག་འཚལ་ལོ། །
ཐོག་མར་སྙན་ངག་གི་དགོས་དོན་ནི། སྟོན་པ་སངས་རྒྱས་ཉིད་ཀྱི་མདོ་ལས། དམ་པའི་
ཆོས་གསལ་བར་བྱ་བའི་ཕྱིར་སྙན་ངག་བྱའོ། །དཀོན་མཆོག་གསུམ་ལ་བསྟོད་པར་བྱའོ། །དེ་ལས་བླ་
ན་མེད་པའི་བྱང་ཆུབ་ཐོབ་པར་འགྱུར་རོ། །ཞེས་དང༌། དཔག་བསམ་འཁྲི་ཤིང་གི་ལེགས་བཤད་
ཚོམས་གྱི་ཡལ་འདབ་ཏུ། མཁས་པ་ཉིད་ནི་མེད་ན་བློ་གྲོས་རྣམས་ཉམས་མི་རྣམས་འཚོ་བ་དོན་ཡོད་
མིན། །མཚུངས་མེད་རྒྱལ་བའི་སྙན་ངག་མེད་ན་མཁས་པ་ཉིད་ནི་ནེ་ཙོའི་ཀློག་དང་མཚུངས། །དེ་
74

སྙན་ངག་དོགས་གནད་ལ་དཔྱད་པ་ལེགས་བཤད་སྐྱ་རེངས་དང་པོ་བློ་ལྡན་གསར་པ་དགའ་བའི་མགུལ་རྒྱན།
བཞིན་གཤེགས་པ་དུས་མཁྱེན་རྒྱལ་པོ་ནི། །སྙན་ངག་མཁན་ཚེ་བདེ་གཤེགས་རྩ་མཆོག་ལ། །
ཚིགས་སུ་བཅད་པའི་དབྱངས་ཀྱིས་བསྟོད་ནས་སུ། །དང་པོར་བྱང་ཆུབ་མཆོག་ཏུ་སེམས་བསྐྱེད་དོ། །
ཞེས་པ་སོགས་ཀྱི་ལུང་དོན་ལ་དཔག་སྟེ་སྡེ་སྣོད་འཛིན་པ་རྣམས་ཀྱི་བྱ་རོག་སོར་བརྟགས་ཀྱི་བསྟན་
བཅོས་ལྟར་མི་འདོར་བར་བྱའོ། །མཁས་པ་འགའ་ཞིག་གིས་བསྟན་བཅོས་ཀྱི་གཞུང་འདི་ཕྱི་ནང་
ཐུན་མོང་དུ་འཛིན་ཀྱང༌། སློབ་དཔོན་གྲུབ་མཐའ་ཕྱི་རོལ་དང༌། གཉིས་ཀར་འདོད་པ་སོགས་བཞེད་
པ་མང་ཡང༌། རྩོམ་པ་པོ་ནི་ཕྱི་རོལ་པའི་པཎྜི་ཏར་ངེས་ཤིང་། དམངས་དྭ་ཧར། དབྱུག་གུ་དབྱུག་
གསུམ་ལེགས་ལྡན་གཟུགས། །འཆང་ཞིང་དུས་སུ་མཆོད་པ་དང༌། །ཞེས་གསུངས་པ་ལྟར། ལྷ་ཆེན་
ཁྱབ་འཇུག། ཚངས་པ། དབང་ཕྱུག་གསུམ་གཟུགས་གཅིག་ཏུ་འདོད་ནས་དབྱུག་པ་གཅིག་ཐོགས་པ་
དང༌། གསུམ་དུ་འདོད་ནས་དབྱུ་གུ་རྩེ་གསུམ་འཆང་བ་དང་། དབྱུག་གུ་གསུམ་རྩ་བ་བར་པ་དང༌། རྩེ་
མོ་རྣམས་སུ་ཆིངས་ཀྱིས་བཅིངས་ཏེ་དུས་སུ་མཆོད་པར་བྱེད་པ་སོགས་ཀྱིས་བརྟུལ་ཞུགས་ལ་གནས་
པས་སོ་ཞེས་བོད་མཁས་པ་མི་ཕམ་དགེ་ལེགས་རྣམ་རྒྱལ་བས་སྙན་ངག་ལ་དཔྱད་པ་ཨུཏྤལའི་ཕྲེང་
བའི་ལན་སྣང་བ་མཆོག་གི་དུས་སྟོན་དུ་གསུངས་པ་དང༌། དྷརྨཱ་ཀ་རའི་ཞལ་ལུང་དབྱངས་ཅན་རོལ་
མཚོར། ཀུན་ཏུ་རྒྱུ་དནྜི་ཞེས་པའི་སྡེ་ཚན་ཞིག་ཡོད་པ་དེ་ཡིན་གསུངས་ཤིང༌། སློབ་དཔོན་འདི་ས་རི་
པྲ་ཛ་སྟེ་ཀུན་ཏུ་རྒྱུ་ཡིན་ཞིང་། འདི་ལ་སྟིཀྐུ་སྟེ་དགེ་སློང་ཡང་ཟེར། ཆ་ལུགས་སྐྲ་དང་ཁ་སྤུ་བྲེག་ཅིང་
། གོས་ངུར་སྨྲིག་ཅན་དབྱུ་གུ་ཐོགས་པ། སློང་མོས་འཚོ་བ་ཞིག་གོ། དབྱུག་གསུམ་ལ་ཚད་དང་རྒྱུ་
བཅས་ཁམས་འགྲེལ་དུ་གསལ། དབྱུག་གུ་གཅིག་ནི་ཚེ་འོད་མའི་དབྱུག་པ་འཆང་བའོ། །
ཡང་མཁས་པ་འགའ་ཞིག་གིས་ཤར་ལྷོ་དག་གི་ལམ་སྲོལ་ལ་ལྟོས་ཏེ་དབུས་ནུབ་བྱང་
སོགས་ཀྱི་ལམ་སྲོལ་ཡོད་མེད་དོགས་སློང་བཀོད་ཀྱང་ཡོངས་གྲགས་ཀྱི་ལམ་སྲོལ་གཉིས་ལས་
མེད་དོ། །ནང་གསེས་ཕྲ་མོ་ཙམ་གྱི་རྣམ་རྟོག་གི་ས་བོན་མཐའ་ཡས་སོ། །སྣར་ཐང་ལོ་ཙཱ་བ་སངྒ་ཤྲཱིས་
བཀླག་པས་དོན་འགྲུབ་ཏུ་ཕྱི་ནང་གསང་གསུམ་གྱི་སྦྱོར་བཤད་མཛད་པ་དེ་འདྲའི་རྒྱན་གྱི་ངོས་འཛིན་
མེ་ལོང་གཞུང་དུ་མེད་པས་འགལ་ལོ་ཞེས་དགག་པ་མཛད་པར། བོད་མཁས་པས། དེ་ཉིད་རྗེས་
འཇུག་སྤྲོ་བ་འཕེལ་པའི་ཆེད་ཡིན་པས་གཞུང་དོན་ལ་མ་ཞུགས་པའི་ཉེས་པ་མེད་དེ་དོན་ཐོག་ལ་
75

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
གནས་པའི་ཕྱིར། །སྦྱར་བ་གཟུགས་གཅིག་ལྡན་པའི་ཚིག་དུ་མའི་དོན་ལྡན་ཡིན་པར་འདོད། ཅེས་
དང་། གཟུགས་ཅན་དཔེ་ཡི་རྣམ་རྟོག་ནི། །མཐའ་ཡོད་མ་ཡིན་དེ་ཡི་ཕྱིར། །མ་བརྗོད་རྗེས་སུ་དཔག་
པར་བྱ། །ཞེས་གསུངས་པ་ལྟར་སྦྱར་བ་དང་གཟུགས་ཅན་གྱི་དབྱེ་བ་ཇི་སྙེད་བཤད་པའི་ཕྱིར་མི་
འགལ་ལོ། །ཟུར་མཁར་བ་བློ་གྲོས་རྒྱལ་པོས། བཅད་ལྷུག་སྤེལ་གསུམ་ལུས། སྡེ་བཞི་སྲོགཐུན་མོང་
དང་ཐུན་མོང་མ་ཡིན་པའི་རྒྱན་ཏེ་མཚན་ཉིད་གསུམ་དུ་མཛད་པ་ནི། ཆོས་རྗེ་ས་པཎ་གྱིས། སྲོག་གི་
དབང་པོས་མ་བཟུང་པའི། །མི་རོ་བཟང་ཡང་སུ་ཞིག་ལེན། །གསུངས་པ་ལྟར་སྲོག་མེད་པའི་རྒྱན་
རོའི་དོན་དུ་འགྱུར་བར་དོགས་མོད། དེ་ལྟ་ན་མིག་ལ་སོགས་པའི་དབང་པོ་གཞན་ཡང་ཅི་སྟེ་མི་
དགོས། སྡེ་བཞི་ནི་སྙན་ངག་གི་མཚན་ཉིད་འཆད་པའི་སྐབས་ཡིན་པས་ཐམས་ཅད་ཚང་བའི་ངེས་པ་
མེད། བོད་ཊིཀྐ་ཁུངས་མ་དཔང་ལོའི་འགྲེལ་ཆེན་དུ་མ་བཤད་པས། དངོས་བསྟན་བོར་ཤུགས་
བསྟན་འཚོལ་བ་མི་འཐད་ཅེས་བོད་མཁས་པས་གསུངས་སོ། །ས་སྐྱ་པ་ངག་དབང་ཆོས་གྲགས་ཀྱིས།
རིགས་པ་སྟེ་དྲང་པོའི་རྒྱན་ཞེས་གསུངས་ཀྱང༌། བོད་མཁས་པས། རིང་བའི་རིགས་གྱི་སྡེས་ཕྱེ་བའི་
རིང་པ་ཡིན་ན། ཡུཀྟ་དང་དྲང་པོ་ཡིན་ན་རི་ཛུ་ཞེས་དགོས་པ་རྒྱ་དཔེར་མི་འབྱུང་བས་མི་འཐད་ཅེས་
བཀག་གོ། རིགས་སམ་མཚན་ཉིད་དམ་ཆོས་བརྗོད་པ་མིང་གི་རྣམ་གྲངས་ཡིན་ལ་སྡེ་ཚན་གྱི་བྱེ་བྲག་
མང་པོ་གོ་བའི་རིགས་ལ་ཛཱ་ཏི་དང༌། རིགས་རྒྱུད་ཀྱི་རིགས་ལ་ཀུ་ལའི་སྒྲ་འཇུག་པ་གཉིས་ལས་
འདིར་སྔ་མ་ཉིད་དོ། །དབྱངས་ཅན་རོལ་མཚོར་རིགས་ཞེས་པ་རང་དང་འདྲ་བའི་རིགས་ཀུན་ལ་ ས་ཅན་རོལ་མཚོར་རིགས་ཞེས་པ་རང་དང་འདྲ་བའི
ཁྱབ་པའི་ཁྱད་ཆོས་ཞེས་གཞུང་དོན་བཞིན་དུ་བཤད་ནས། རྣམ་གསལ་དཔེ་བརྗོད་སྐབས་སུ་རྫས་
བརྗོད་ལྟ་བུ་བྱེ་བྲག་པ་ཞིག་ལ་སྦྱར་ནས་རང་ཚིག་རང་འགལ་ལོ། །ཞེས་གསུངས་སོ། །ཁྱད་གཞི་
རིགས་བརྗོད་པ་ཡིན་ན་རིགས། དེ་བཞིན་དུ་ཁྱད་གཞི་བྱ་བ་ཡོན་ཏན་རྫས་སོགས་དབྱེ་དགོས་ཀྱི།
ཁྱད་ཆོས་སྣ་ཚོགས་སྨོས་པའི་སྒོ་ནས་བསམ་ན་བཞི་ཀ་རིགས་བརྗོད་པ་ཡིན་པས་ཁྱབ་པར་གསུངས།
འདི་སྐབས་ཀྱི་ཡོན་ཏན་ནི། མཐོ་རིས་ཀྱི་བདེ་བ། ངན་སོང་གི་སྡུག་བསྔལ། ཆུ་བོ་ཐུར་དུ་འབབ་པ་
ལྟ་བུར། རང་གི་གཤིས་ལ་རང་ཆས་སུ་གནས་པ་ལ་ངོས་འཛིན། མུ་སྟེགས་པས་རྡུལ་མུན་སྙིང་
སྟོབས་གསུམ་མོ། །འདི་སྐབས་ཡོན་ཏན་དང་མཚན་ཉིད་ཀྱི་མུ་བཞི་བརྩི་ཚུལ་ཁམས་འགྲེལ་དུ་
76

སྙན་ངག་དོགས་གནད་ལ་དཔྱད་པ་ལེགས་བཤད་སྐྱ་རེངས་དང་པོ་བློ་ལྡན་གསར་པ་དགའ་བའི་མགུལ་རྒྱན།
གསལ་ལོ། །འདིར་བརྗོད་པ་ནི་བུད་མེད་ལུས་ཀྱི་རེག་བྱའི་ཡོན་ཏན་བརྗོད་པ་ཡིན་ནོ། །ཁམས་
འགྲེལ་རོལ་མཚོར།
ལྷ་དུ་མ་ཡོད་པའི་ནང་ནས་ལྷ་དབང་ཕྱུག་ཅེས་པའི་བྱེ་བྲག་པ་ཞིག་སྨོས་པ་
རྩོད་པའི་དུས་འདིར་བདུད་བརྟུལ་ནས། །མངོན་པར་
རགས་པའི་རྫས་ཙམ་དུ་འདོད་དེ་དཔེར་ན།
སངས་རྒྱས་ཆོས་འཁོར་བསྐོར། །བསྟན་པས་འཇིག་རྟེན་གསལ་མཛད་པའི། །སྟོན་པ་ཤཱཀྱ་སེང་
གེའོ། །ཞེས་སོ། །
བྱ་བའི་རིགས་བརྗོད་དུ། གྲངས་མེད་གསུམ་དུ་ཚོགས་བསགས་སྒྲིབས་པ་སྦྱངས། །རྡོ་རྗེ་
གདན་གྱི་བྱང་ཆུབ་ཤིང་དྲུང་དུ། །མངོན་སངས་རྒྱས་ནས་གདུལ་བྱ་འདུལ་བའི་ཕྱིར། འཇིག་རྟེན་
ཁམས་འདིར་ཆོས་ཀྱི་འཁོར་ལོ་བསྐོར། །ཞེས་སོ། །འདི་དག་གི་སྐབས་སུ་སྔ་འགྲེལ་རྣམས་དང་
ཁྱད་པར་ཆེའོ། །ཡོན་ཏན་གྱི་སྐབས་སུ། སྙིང་སྟོབས་ཀྱི་ནི་ཡོན་ཏན་འདིས། །སྡུག་དང་མི་སྡུག་བར་
མ་ཡི། །ཡུལ་ལ་ཆགས་སྡང་རྨོངས་པའི་བློས། །སེམས་འདི་གཡོ་ཞིང་ཡང་ཡང་འཇུག ཅེས་དཔེར་
བརྗོད་དོ། །བཅོ་ལྔ་པ་མཉམ་ཉིད་ཀྱི་དཔེ་ནི། སཱ་ལའི་ནགས་ཀྱི་མཛེས་ལྡན་པ། །ལན་བུར་བཅས་
པའི་གདོང་མཛེས་ལྡན། །ཅེས་དང༌། དཔེ་བརྗོད་དངོས་ནི། བུད་མེད་འདི་དག་གྲུབ་མཐའ་ལ། །
ཞུགས་པའི་སྐྱེ་བོ་སྐལ་བཟང་བཞིན། །བདེ་བའི་དོན་བརྩོན་འབྲས་བུ་འབྱིན། །རང་ཚུལ་བག་མེད་
འཆོལ་མ་ཡིན། །སྐྱེ་བོ་སྐལ་བཟང་དཔེ་བུད་མེད་དཔེ་ཅན་མ་ཡིན་ཞེས་དགག་ཚིག་དང༌། འཆོལ་མ་
ཡིན་ནོ་གཅོད་མཚམས་ཐ་དད་དོ། །ཟླ་བོ་དངོས་པོའི་དཔེའི་སྐབས་སངྒ་ཤྲཱིས་ལྷའི་དཔག་བསམ་གྱི་
ཤིང་ཡོངས་འདུས་ས་བརྟོལ་ཞེས་བྱ་བ་གཅིག་ཁོ་ན་ཡོད་ཀྱི་གཞན་མེད་ཅེས་པའོ། །ཞེས་དང་། ཡང་
མཁས་པ་ལ་ལས། ཡོངས་འདུས་ཤིང་གི་མིང་ཡིན་གྱི་ཚལ་མིན་ཞེས་པ་དང༌། ཡོངས་འདུ་ཚལ་གྱི་
མིང་ཡིན་གྱི་ཤིང་མིན་ཞེས་པ་སོགས་སྣ་ཚོགས་སུ་བཞེད་ཀྱང་ཚལ་གྱི་ཚིག་དང་མ་འབྲེལ་བའི་ཡོངས་
འདུ་ཞེས་པ་ཤིང་ལྗོན་པ་དང༌། ཚལ་དང་འབྲེལ་ཚེ་ལྗོན་པ་སྐྱེས་པའི་ཚལ་དུ་ངོས་འཛིན་དགོས།
འགྱུར་ལུགས་གཉིས་གང་བྱས་ཀྱང་ཁྱད་པར་མེད་ཅེས་བོད་མཁས་པས་གསུངས་སོ། །གང་བརྗོད་
ཀྱང་དཔག་བསམ་གྱི་ཤིང་གཅིག་པུའི་ཡོན་ཏན་ལྷག་པར་སྟོན་པ་ཞིག་ཏུ་གོ་ཆོག་པས། གཞན་རྩོད་
པ་ལ་སྙིང་པོ་མེད་པར་མངོན། མཁན་ཆེན་ངག་དབང་ཆོས་གྲགས་ཀྱིས། ཛ་ཧུ་བུ་མོ་འཕྲོག་བྱེད་རྐང་
77

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
པ་ཡི། །རྩེ་ལ་བཏགས་ཞེས་བརྗོད་ན་གངྒཱ་ཉིད། །ཏོག་ཏུ་འགྱུར་ཞེས་བློ་གྲོས་རྩིང་པོའི་གདམས། །
འོ་ན་རྐང་རྩེ་གྱེན་བསྟན་ཡིན་ནམ་ཅི། །ཞེས་སོ། །པཎ་ཆེན་སངྒ་ཤྲཱིས། ཛ་ཧུ་ཡི་ནི་བུ་མོའི་གོས། །
འཕྲོག་བྱེད་རྐང་པའི་རྩེ་ལ་བཏགས། །ཞེས་དང༌། ཤོང་ལོས། འཕྲོག་བྱེད་རྐང་པ་ཛ་ཧུ་ཡི། །བུ་མོའི་
ཆུ་གོས་རྩེ་ལ་བཏགས། །ལྷ་མིན་དོགས་མེད་ལྷ་དགའ་བའི། །དགའ་སྟོན་རྒྱལ་མཚན་རྒྱལ་གྱུར་ཅིག །
ཅེས་པ་འདི་གཏམ་རྒྱུད་རྒྱས་པ་ཁྱད་པར་འཕགས་བསྟོད་ཀྱི་འགྲེལ་པ་སློབ་དཔོན་ཤེས་རབ་གོ་ཆས་
མཛད་པར་ཡོད་གསུངས། ཆོས་གྲགས་ཀྱིས་དྲི་བ་ཉེར་བརྒྱད་ཀྱི་སྐབས་སུ། ཙུམ་པ་ན་ཞེས་པ་ཁ་སྤྲད་
ནས་འོ་བྱེད་པའི་དོན་ཡིན་གྱི། ལོག་གཡེམ་དངོས་མ་ཡིན་ནོ། །ཞེས་བོད་མཁས་པས་གསུངས་སོ། །
དེ་དག་གིས་དྲི་བ་ཞེ་གསུམ་པར། འཇིག་རྟེན་གྲགས་པ་ལས་བརྒལ་འུད་ཆེན་གྱིས། །གཏམ་གྱི་སྦྱོར་
བ་ཕུལ་བྱུང་རྒྱན་ཡིན་ན། །འབྱུང་མིན་དཔེ་དང་བསྙོན་དོར་གཟུགས་ཅན་སོགས། །ཕུལ་བྱུང་རྒྱན་དུ་
ཐལ་བ་གང་གིས་ཟློག །ཅེས་པ་ནི་ཚིག་འཁྲིའི་ཐལ་ངག་ཙམ་མོ། །རང་བཞིན་བཟང་པོའི་སྙན་པར་
བརྗོད་ན་རྒྱན་ཆེ་ཞིང་། རང་བཞིན་ངན་པ་བརྗོད་ན་རྒྱན་མི་འོས་ཏེ། བློ་བརྟན་པའི་དྲུང་དུ། མཆུ་ནི་
ནག་ཅིང་གུག་པ་དང༌། །གཤོག་པ་ནག་ཅིང་ཟེར་བ་འདྲ། །རྐང་པ་གཉིས་ཀྱང་ལྕགས་ལས་བྱས། །
བྱ་རོག་འདི་དག་ཚིག་རྩུབ་སྒྲོགས། །ཞེས་བརྩམས་པས། དེར་ཚོགས་ཀུན་བཞད་གད་ཐིགདེ་རིང་ཇ་
གྲལ་དུ། བློ་བརྟན་ཡང༌། དེ་རང་སྐྱོར་སྐད་པཎ་ཆེན་ཤཱཀ་མཆོག་རྣམ་ཐར་དུ་གསལ་བ་ལྟར་སྤངས་
བྱའོ། །ས་འཛིན་ཀ་ཊ་ཀ་མང་ཞིང༌། །ཞེས་པ་ཀ་ཊ་ནི། མུ་ཏིག་ཕྲེང་བར། ཀ་ཊ་ཀ་ནི་རི་ངོས་དང་།
རི་ཞོལ་རྒྱལ་པོའི་ཕོ་བྲང་དང༌། གདུ་བུ་རྒྱ་མཚོ་ལན་ཚྭ་དང༌། རྒྱན་དང་གླང་པོའི་སོ་ལའོ། །ཞེས་
འབྱུང་བས་སོ། །དགོངས་པ་ཅན་ནི། སློབ་དཔོན་ངག་གི་དབང་ཕྱུག་གིས། འདི་གཞུང་གི་རྒྱུད་ལ་ཡོད་
པ་ཡིན་པས། ཚིགས་བཅད་གཅིག་དང་གཉིས་ལ་སོགས་པའི་ཡུལ་ལ་ཡོད་པའི་མིན་པ་གསལ་ལོ། །
དོན་ལྡན་སྙན་པའི་ཚིག་དགོངས་པ་ཅན་ནི་ཡིན་ཡང་ཁྱབ་པ་ཁས་མི་ལེན་ཏོ། །ཆུ་འགོ་གངས་ལ་ཐུག་
པ་ལྟ་བུ་དཔང་ལོའི་འགྲེལ་པ་ཞེས་བོད་མཁས་པས་བསྔགས་བརྗོད་ཆེ། དེའི་རྗེས་སུ་འཇམ་
དབྱངས་ཁ་ཆེས། དཔང་ཊཱིཀ་གི་གནད་བཟུང་བ་རྒྱས་བསྡུས་འཚམས་པ་སྒྲ་རྒྱན་དཔེར་བརྗོད་
མཚར་ཞིང་ཟུར་ཁྱད་ཐོན་པ་ཡང་ཡོད་མོད། ཕྲ་མོ་དང་དཔེར་བརྗོད་ཐོར་བུ་ལ་འཕྱན་དོགས་པ་ནི་རི་
78

སྙན་ངག་དོགས་གནད་ལ་དཔྱད་པ་ལེགས་བཤད་སྐྱ་རེངས་དང་པོ་བློ་ལྡན་གསར་པ་དགའ་བའི་མགུལ་རྒྱན།
བོང་ཅལ་འགྲོགས་སོ། །སྣར་ཐང་པ་སངྒ་ཤྲཱིའི་འགྲེལ་བཤད་ལ། གཟུགས་ཅན་དང་དོན་གཞན་
བཀོད་པ། ཉམས་རྒྱན་སོགས་ལ་ཕྲན་བུའི་སྐྱོན་ཆགས་ཀྱང་མཆོད་བརྗོད་སྦྱར་བའི་ཡོན་ཏན།
མཚུངས་པ་གསལ་བྱེད་ཀྱི་འགྱུར་སོགས་སྔོན་མེད་པའི་ལེགས་བཤད་མང་ལ། གསལ་ཞིང་བཟུང་
བདེ་བ། གཞན་ལ་ཕན་པ་སོགས་ཐུགས་བསྐྱེད་དང་སྨོན་ལམ་གྱི་མཐུའོ་ཞེས་བོད་མཁས་པས་
གསུངས། རྗེ་ཕྲིན་ལས་ཞབས་ཀྱིས། རྐང་པ་མེད་པའི་ཚིག་རྒྱུན་ནི། །ལྷུག་པ་བརྗོད་པ་དག་དང་
གཏམ། །ཞེས་པ་རྐང